ועדת החוקה, חוק ומשפט, כנסת 23, פרוטוקול מספר 91, 2020-08-19 09:00

יעקב אשר: בוקר טוב לכולם.

יעקב אשר: אני פותח את ישיבת ועדת החוקה, חוק ומשפט.

יעקב אשר: אני חושב שבימים אלה, כששוב חוזר המתח לאזור הדרום, כמובן שלב כולנו עם תושבי הדרום.

יעקב אשר: המתח הוא מתח וההשפעות הנפשיות קיימות, גם אם לא מדובר בהפגזות חוזרות ונשנות, אלא רק בחשש כל הזמן שאולי יגיע ואולי לא יגיע – וזאת גם מטרת אלה ששולחים מדי פעם את ה"מתנות" שלהם לאזורים האלה, כמו שקרה אתמול.

יעקב אשר: לבנו כמובן אתכם.

יעקב אשר: למרות שהעניין מסובך וקשה, על הממשלה בוודאי לדאוג לכך שמצב החירום הזה – הרי אותם תושבים נמצאים בתוך מדינת ישראל, אז יש להם מצב חירום של הקורונה במידה מסוימת, כמו שכולנו עוברים, ותוסיפו את הלחץ האישי מפגיעה של טילים או דברים מהסוג הזה.

יעקב אשר: הממשלה צריכה לעשות כל מה שלאל ידה כדי להחזיר חזרה את השקט למקום.

יעקב אשר: לבנו כמובן איתם.

יעקב אשר: הנושא שלנו הבוקר הוא הצעת חוק חוזה ביטוח (תיקון – דרך תשלום תגמולי ביטוח), התש"ף של חבר הכנסת מיכאל מלכיאלי וחבר הכנסת משה אבוטבול.

יעקב אשר: זה חוק חברתי מצוין.

יעקב אשר: מותר לי להגיד שזה חוק מצוין, לפני שזה מאושר?

אלעזר שטרן: הצעת החוק.

יעקב אשר: לא, שלא יגידו אחר כך שכבר באתי - - -

אלעזר שטרן: כרגע זאת הצעה.

יעקב אשר: הצעת החוק היא מצוינת, ולמרות שזה בא מבית מדרשה של ש"ס ולא של יהדות התורה, היא עדיין נשארת הצעה מצוינת.

יעקב אשר: חבר הכנסת מלכיאלי, שהוא גם חבר הוועדה, מפתיע אותנו כל פעם מחדש עם דברים טובים, וכאן ביחד בחברותה עם חבר הכנסת אבוטבול.

יעקב אשר: מי מציג את החוק?

יעקב אשר: המציע, בכבוד גדול.

מיכאל מלכיאלי: תודה רבה, אדוני היושב-ראש.

מיכאל מלכיאלי: כמו שאמרת, מדובר בהצעת חוק מאוד הגיונית, חברתית ונכונה.

מיכאל מלכיאלי: המצב הוא שעד היום המזוכה היה מקבל את הכסף שהיה מגיע לו בצ'ק, ועד שהיה מגיע, כבר פג תוקפו וכו'.

מיכאל מלכיאלי: הדבר הפשוט ביותר זה שהחברות יתנו את הכסף שמגיע לאדם באותו אמצעי תשלום ששילם.

מיכאל מלכיאלי: הם מכירים אותו, הם מכירים את מספר החשבון שלו.

מיכאל מלכיאלי: זה יחסוך הרבה עלויות, כעסים ובירוקרטיה מיותרת.

מיכאל מלכיאלי: אני מקווה שההצעה הזאת תקודם במהירות האפשרית.

יעקב אשר: משה אבוטבול, בבקשה.

משה אבוטבול: ראשית, ישר כוח לחברי היקר מלכיאלי, שהוא היוזם המרכזי.

משה אבוטבול: אני כמובן רק הצטרפתי.

משה אבוטבול: אני הצטרפתי בגלל מקרה שחוויתי עם אחד האזרחים, שהיה לו החזר – בגלל שהרכב שלו התקלקל, הוא מכר אותו והוא נאלץ לקבל חזרה כספי ביטוח, אבל הוא קיבל אותם אחרי שנה וחצי; שנה וחצי בגלל שפתאום לא איתרו אותו, כי הוא עבר לשכונה אחרת וכו' וכו', עד שמצא את הצ'ק.

משה אבוטבול: לכן אני חושב ההצעה הזאת עושה צדק עם הרבה תושבים, ובאותה דרך שנותנים – מקבלים.

משה אבוטבול: זה מאוד מזכיר לי הצעת חוק של הרב מלכיאלי גם מאתמול בוועדת המדע שהעלינו בנושא של נגישות דרך הפקסימיליה.

משה אבוטבול: אמרנו שבאותה דרך שאדם יכול לתת, יקבל את התשובה.

משה אבוטבול: יש שיקול דעת שאנשים צריכים גם לקבל חזרה את הדברים.

משה אבוטבול: לפעמים הביטוח בטוח שאם עשו אצלו ביטוח, איך אומרים?

משה אבוטבול: הכול בסדר וכו' ואין החזרות.

משה אבוטבול: צריך לדעת שיש גם מושג של החזרת כסף לתושב.

יעקב אשר: אנחנו נקרא את ההצעה.

אלעזר שטרן: אני רק אסביר כמה תיקוני ניסוח שעשינו מאז הנוסח של הקריאה הטרומית, וזה כמובן בדיבור עם חבר הכנסת המציע ועם נציגי הממשלה.

אלעזר שטרן: אני אתחיל דווקא מהסוף, נקודה אחת שלא הייתה בהצעת החוק המקורית זה לתקן גם סעיף נוסף בחוק חוזה הביטוח, סעיף 39, שקובע שיש הוראות מסוימות בחוק חוזה הביטוח, שחברות הביטוח לא יכולות להתנות עליהם.

אלעזר שטרן: כשהמחוקק רוצה לקבוע דברים מסוימים, הוא לא רוצה שעכשיו יבואו חברות הביטוח ויגידו: המחוקק כתב שזאת ברירת המחדל, אבל בחוזה בינינו אנחנו מתגברים על זה.

אלעזר שטרן: לכן אנחנו הוספנו פה תיקון לסעיף 39, שקובע שההסדר שהוועדה עכשיו תחוקק – חברות הביטוח לא יוכלו להתנות עליו, אלא אם זה לטובת המבוטח.

אלעזר שטרן: זאת נקודה אחת.

יעקב אשר: לטובת המבוטח ובהסכמתו?

משה אבוטבול: כן, בוודאי.

אלעזר שטרן: ההתניה היא בהסכמה.

אלעזר שטרן: ברגע שאתה עושה חוזה, חוזה צריך להיות בהסכמה של שני הצדדים.

יעקב אשר: זה מה ששאלתי, לא יותר.

אלעזר שטרן: נקודה נוספת – ברירת המחדל שהמציע דיבר עליה זה שתשלום התגמולים יהיה באותה דרך שהמבוטח שילם את דמי הביטוח, את הפרמיה.

אלעזר שטרן: כדי למנוע כל מיני בעיות וגם כדי לאפשר למבוטח עצמו לבחור דרך אחרת, כמובן שיש לו אפשרות לבחור דרך אחרת.

אלעזר שטרן: יכול להיות שהוא שילם בכרטיס אשראי והוא עכשיו רוצה לקבל את זה בפייבוקס או בהעברה בנקאית, יש לו אפשרות לפנות לחברת הביטוח מיוזמתו ולבקש דרך אחרת.

אלעזר שטרן: הרחבנו מעט את הנוסח המקורי, כך שבנוסח המקורי זה היה מוגבל לנקודת זמן מסוימת בעת חתימת החוזה.

אלעזר שטרן: בהסכמת המציע, חשבנו שאין סיבה להגביל, זה יכול להיות בכל שלב שהוא.

מיכאל מלכיאלי: אם הוא רוצה לשנות באמצע הדרך.

אלעזר שטרן: חוזים כאלה לפעמים הם גם חוזים ארוכי טווח, ולפעמים רק אחרי כמה שנים אדם זכאי לקבל תגמולי ביטוח או דברים משתנים בינתיים, בינתיים יותר נוח לו לעבוד עם אמצעי אחר, אז אין סיבה להגביל את המועד, וגם את העניין של הכתב – שלא צריך שזה יהיה בכתב, אלא הוא יכול להרים טלפון לחברת הביטוח, במקום להכניס אותו בבירוקרטיה של טפסים.

משה אבוטבול: למרות חוק המזומן, עדיין אפשרי להשתמש עוד במזומנים.

משה אבוטבול: אם הוא שילם את הביטוח במזומן, מה תהיה ברירת המחדל?

משה אבוטבול: דרך הדואר?

יעקב אשר: אין במזומן.

משה אבוטבול: יש כאלה שעדיין משלמים ביטוח דרך הביט.

אוהד מעודי: אם הוא שילם במזומן, החברה תצטרך לברר אתו באיזה אופן הוא רוצה לקבל.

אוהד מעודי: כבר מראש אני אומר שהחברות יבררו בשלב רכישת הפוליסה.

יעקב אשר: בעקבות החוק הזה, מהיום והלאה כבר תהיה בטופס של הפוליסה או בהתחלה משבצת איך אתה רוצה את זה חזרה.

משה אבוטבול: רובריקה.

אוהד מעודי: גם מבחינת התייעלות.

יעקב אשר: זה מה שגרם החוק הזה, שכבר מהיום הראשון בודקים אתו איך הוא רוצה לקבל את זה.

יעקב אשר: הצלצולים האלה זה כנראה סימן שההצעה היא טובה, אבל בוא נראה אם בכל זאת יש למישהו הערה.

יעקב אשר: אבל קודם כל תקרא את הצעת החוק, עם התיקונים שהצגת.

אלעזר שטרן: "הצעת חוק חוזה ביטוח (תיקון – דרך תשלום תגמולי ביטוח), התש"ף

אלעזר שטרן: –2020"

אלעזר שטרן: "הוספת סעיף 27א 1.

אלעזר שטרן: בחוק חוזה הביטוח, תשמ"א–1981 (להלן – החוק העיקרי), לאחר סעיף 27 יבוא:

אלעזר שטרן: תיקון סעיף 39 2.

אלעזר שטרן: בסעיף 39 לחוק העיקרי, בסעיף קטן (ב), במקום "27, 28" יבוא "27, 27א, 28".

משה אבוטבול: מה שמחקת דווקא טוב למה שהוספנו בסוף, "בעת כריתת החוזה בכתב", ששם הוא צריך לציין את זה.

מיכאל מלכיאלי: הוא אומר שגם אפשר אחרי זה.

אלעזר שטרן: אפשר בכל שלב, אפשר גם בשלב - - -

יעקב אשר: מה שהם אמרו: לזה אנחנו לא ניכנס בחוק.

משה אבוטבול: זאת רק עצה שנתנו להם.

יעקב אשר: זאת לא עצה, זאת בעצם הפנמה שלהם לאור התיקון, וזאת הפנמה טובה שנרשמה בפרוטוקול, היא לא צריכה להיות בחקיקה.

יעקב אשר: מישהו רוצה להעיר משהו?

אוהד מעודי: עוד לפני שזה הגיע לוועדת שרים, המציע הציג את זה בפנינו.

אוהד מעודי: ראינו בזה ערך מוסף והצעה צרכנית.

אוהד מעודי: אנחנו נמצאים היום בעידן שניתן לשלם לא רק בצ'ק, אלא בטכנולוגיות הרבה יותר מתקדמות ושירותיות, ולכן זה מתחבר גם למדיניות שלנו.

אוהד מעודי: כבר היום רוב חברות הביטוח הולכות לכיוון של תשלום שהוא לא בצ'ק.

אוהד מעודי: לאט-לאט זה הולך לכיוון הזה, אבל אני מניח שההצעה תיתן רוח גבית.

אוהד מעודי: התיקון של זה צריך להיות לבחירת המבוטח, תיקון שהוא ראוי וחשוב, כי במקרים שונים, כמו שציין מקודם חבר הכנסת את הנושא של תשלום במזומן, כמובן שהמבוטח יאמר איך הוא מעדיף את אופן התשלום.

יעקב אשר: יש עוד מישהו בחברות הביטוח?

יעקב אשר: מישהו בזום?

יעקב אשר: אם מישהו רוצה להעיר משהו, שיגיד עכשיו.

גיל סלומון: בוקר טוב.

גיל סלומון: קודם כל, אני רוצה לברך את חבר הכנסת מלכיאלי.

גיל סלומון: אני מכיר אותו שנים ואת פועלו, ואני מברך על ההצעה.

גיל סלומון: אנחנו תומכים בהצעה, חברות הביטוח לא מתנגדות להפסיק את משלוח הצ'קים.

גיל סלומון: יש נושא שאנחנו צריכים להעלות – מה קורה במידה שלא המבוטח הוא שמשלם את הכסף, אלא גורם אחר, או שמגיעים דמי ביטוח למשפחה.

גיל סלומון: צריך ללטש את הנושא הזה לקראת ההמשך.

משה אבוטבול: יש חברות ביטוח שלא עלינו כותבות בצורה ברורה "במידה ש-" למי לפנות.

יעקב אשר: הוא לא מדבר על "במידה ש-".

משה אבוטבול: אתה מדבר על ביטוח אלמנטרי?

גיל סלומון: על מקרה שנניח המעסיקים משלמים, או כשחס וחלילה אדם נפטר.

יעקב אשר: הדברים האלה ילובנו - - -

אוהד מעודי: אבל כבוד היושב-ראש, כבר ההצעה נותנת לזה מענה, כי זה לבחירת המבוטח.

אוהד מעודי: כמובן שאם מישהו אחר שילם את התשלום עבור הפוליסה ולא המבוטח, יבררו עם המבוטח ויאמרו: זה לא כרטיס אשראי שלך, תאמר לנו איך אתה רוצה שנעביר.

יעקב אשר: כן, אבל אני לא יודע אם המבוטח הוא באמת - -

אוהד מעודי: הוא המבוטח, הוא יכול להחליט.

יעקב אשר: הוא המבוטח, נכון.

הילה דוידוביץ- בלומנטל: גם היום אם זה המוטב, הם צריכים לבדוק אם יש מוטב שזכאי - -

יעקב אשר: מאחר שאנחנו בהכנה לקריאה ראשונה, ויכול להיות מאוד שאתם צודקים שלא צריך אפילו ללבן, אבל אם בכל זאת יהיה צורך בליבון, אני מכיר את חבר הכנסת מלכיאלי, בליבונים הוא חבל על הזמן.

יעקב אשר: מטעמי ילבן את העניין גם – מטעם הוועדה כמובן – עו"ד אלעזר שטרן ואתם, ולכן אני חושב שלקראת הקריאה השנייה והשלישית אנחנו נראה שבאמת הגענו וסגרנו את כל הקצוות האלה.

מיכאל מלכיאלי: עקיבא חופי בזום אמר שאם חשוב לך לשמוע אותו, הוא גם מוכן לדבר - - -

יעקב אשר: ברכות לחופי.

יעקב אשר: אם כך, לא נותר לי אלא להעלות את הצעת החוק להצבעה לקריאה ראשונה – חוק חוזה ביטוח (תיקון – דרך תשלום תגמולי ביטוח), התש"ף-2020, של חבר הכנסת מיכאל מלכיאלי וחבר הכנסת משה אבוטבול, מי בעד?

אלי אבידר: תתחיל בנגד...

יעקב אשר: מי נגד?

יעקב אשר: אין.

אלי אבידר: אני לא יכול להצביע נגד ש"ס.

אלי אבידר: ..

יעקב אשר: מי בעד?

יעקב אשר: בעד – רוב

יעקב אשר: נמנעים – אין

יעקב אשר: ההצעה עברה פה אחד ותגיע לקריאה ראשונה.

מיכאל מלכיאלי: אדוני היושב-ראש, אני רוצה להודות לך קודם כל על הדיון, על המהירות, וגם לאסף ולאלעזר על שעות רבות, וכמובן לאוהד ששרף אתנו הרבה הרבה שעות.

אוהד מעודי: זה לא רק אני, יש עוד אנשים – גם ירון גולן מהלשכה המשפטית, זה גם הרבה בזכותו, וגם משה ברקת הממונה שאישר את זה כמובן ותמך.

מיכאל מלכיאלי: למשה, לירון ולכל הקבוצה הנחמדה.

יעקב אשר: תודה לכולם.